Klagtes teen skoolhoof 'dra nie gewig' | Maroela Media
Klagtes teen skoolhoof 'dra nie gewig'
Verskeie klagtes van boeliegedrag is vroeër teen dr. Anton Prinsloo aanhangig gemaak.
Die departement van onderwys in Gauteng het Woensdag gesê ondersoeke na dr. Anton Prinsloo, hoof van die Hoërskool Eldoraigne in Centurion, kon niks wesenliks oplewer nie.
Volgens Steve Mabona, woordvoerder van die departement, het Prinsloo om dié rede opdrag gekry om vandeesweek na die skool terug te keer.
Maroela Media het vroeër berig die departement het 'n onafhanklike ondersoek gelas ná verskeie klagtes van boeliegedrag en viktimisering teen Prinsloo aanhangig gemaak is.
Hy het egter Dinsdag met onmiddellike inwerkingtreding as hoof teruggekeer.
Die skool se beheerliggaam het intussen aangedui dat hulle nou regstappe teen die departement oorweeg om dié besluit te laat hersien.
Dave du Plessis, die adjunkhoof, het sedert Prinsloo se verplasing na die distrikskantoor in Mei in dié pos gedien.
Mabona het egter benadruk dat Prinsloo nooit ontslaan is nie, maar bloot tydelik verplaas is terwyl die ondersoek afgehandel word.
Waar daar 'n rokie is, is 'n vuurtjie!
Is daar dalk 'n dissipline probleem en nou word hy van boelie aangekla?
Miskien word hy boelie gesien net omdat hy streng is?
Kom ons kyk hoe lank hou hy uit. Niemand (skoliere en onderwysers) soek hom daar nie. Ek sal darem baie vinnig my pie vat en waai as ek weet ek is onwelkom by 'n plek. Almal kan nie verkeerd wees en hy reg nie. Boelie in 'n suit!!!!
Kan MM dalk meer uitvind oor die werklike situasie.Kom die klagtes uit Engels,of Afrikaanse kant.Die media praat net heeltyd van "boelie",maar so het ons ook al geleer dat DISSIPLINE deur sommige as BOELIE gesien word.Asseblief,meer info is nodig.Dankie